Elektoepiskoplando Majenco

La Elektoepiskopujo Majenco aŭ Elektoprinclando Majenco,  aŭ Erzstift und Kurfürstentum Mainz, estis unu el la plej gravaj princlandoj de la Sankta Romia Imperio de germana nacieco. La ĉefepiskopo de Majenco apartenis, kune kun tiuj de Treviro kaj Kolonjo al la tri ekleziaj princelektistoj. Kune kun la kvar neekleziaj princelektistoj, la palastgrafo ĉe Rejno, la margrafo de Brandenburgio, la duko de Saksio kaj la reĝo de Bohemio ili rajtis elekti la germanajn reĝojn.

 Elektoprinclando kompare kun episkopujo 
La ĉefepiskopo de Majenco havis du rolojn: ŝtatan kaj eklezian. En la ŝtata rolo li estis princo-elektisto kaj reganto (ŝtatestro) de la elektoprinclando. En la eklezia rolo li estis la ĉefepiskopo de sia ĉefepiskopujo (ĉefdiocezo, arĥidiocezo). Tiu episkopujo havis alian teritorion ol la princlando mem.

La ĉefepiskopujo estis unu konektita teritorio kun la urbo Majenco kiel centro. Kontraste al tio, la elektoprinclando Majenco estis aro da pluraj, disaj teritorioj, interŝutitaj inter aliaj landetoj de la Sankta Romia Imperio. Inter la plej gravaj partoj de la elektoprinclando estis:
 la "Malsupra princĉefepiskopujo" (): la urbo Majenco kaj ĉirkaŭa regiono
 la "Supra princĉefepiskopujo" (): la urbo Aschaffenburg kaj ĉirkaŭa regiono ĉe la supro de la rivero Main 
 pli nord-oriente la urbo Erfurt kaj ĉirkaŭo
 pli nord-nord-oriente la regiono "Eichsfeld" (proksimume hodiaŭ distrikto Eichsfeld)

La du orientaj eksklavoj Erfurto kaj Eichsfeld estis post Reformacio kaj Kontraŭreformacio katolikaj fortocentroj ĉirkaŭitaj de plejparte protestantaj landoj. Ĝis en la tempo de GDR kaj hodiaŭ ilia katolika prego havas gravan influon.



Elektoepiskopujo
Kategorio:Teritorioj de la Sankta Romia Imperio
Kategorio:Princepiskoplandoj
Kategorio:Elektoprinclandoj
Kategorio:Elektoepiskoplandoj
Kategorio:Historiaj germanaj teritorioj
Kategorio:Historio de Rejnlando-Palatinato
Kategorio:Historio de Hesio
Kategorio:Historio de Bavario
Kategorio:Historio de Turingio